b'\n_START_ARTICLE_\nOlev Remsu\n_START_SECTION_\nHaridus\n_START_PARAGRAPH_\nAastatel 1955\xe2\x80\x931966 \xc3\xb5ppis Tartu 1. Keskkoolis (Hugo Treffneri G\xc3\xbcmnaasium); 1966\xe2\x80\x931972 Tartu Riikliku \xc3\x9clikooli ajaloo-keeleteaduskonnas, eesti keele ja kirjanduse osakonnas, \xc5\xbeurnalistika eriharus. Aastatel 1979\xe2\x80\x931982 l\xc3\xa4bis k\xc3\xb5rgemad stsenaristide ja re\xc5\xbeiss\xc3\xb6\xc3\xb6ride kursused (Higher Courses for Scriptwriters and directors / \xd0\x92\xd1\x8b\xd1\x81\xd1\x88\xd0\xb8\xd0\xb5 \xd0\xba\xd1\x83\xd1\x80\xd1\x81\xd1\x8b \xd1\x81\xd1\x86\xd0\xb5\xd0\xbd\xd0\xb0\xd1\x80\xd0\xb8\xd1\x81\xd1\x82\xd0\xbe\xd0\xb2 \xd0\xb8 \xd1\x80\xd0\xb5\xd0\xb6\xd0\xb8\xd1\x81\xd1\x81\xd0\xb5\xd1\x80\xd0\xbe\xd0\xb2) Moskvas._NEWLINE_Diplomid: ajakirjanik (1972) ja kom\xc3\xb6\xc3\xb6diafilmide stsenarist (1982).\n_START_SECTION_\nTeenistusk\xc3\xa4ik\n_START_PARAGRAPH_\nOlev Remsu on olnud Tallinnfilmi vanemtoimetaja, kultuurilehe Sirp ja Vasar publitsistikaosakonna toimetaja, professionaalne loomavedaja (e\xc5\xa1eloni \xc3\xbclem), Vabadusraadio kommentaator, ERSP h\xc3\xa4\xc3\xa4lekandja N\xc3\xa4dalaleht peatoimetaja, vabakutseline, OSCE ja Esindamata Rahvaste Organisatsiooni rahvusvaheline vaatleja konfliktikolletes ja valimistel Venemaal ja Balkanil, giid reisidel L\xc3\xa4\xc3\xa4ne-Euroopasse, Siberisse, Kaukaasiasse, Moskvasse, Peterburi, Krimmi (Ukrainasse), Aasiasse ja Okeaaniasse (saartele ning Austraaliasse ja Uus-Meremaale). Eesti Romaani\xc3\xbchingu direktor, filmidramaturgia \xc3\xb5ppej\xc3\xb5ud Eesti Kunstiakadeemias, Tallinna \xc3\x9clikoolis ja Viljandi Kultuuriakadeemias ning Eesti Karskusseltsi endine esimees, ajalehe Postimees kolumnist._NEWLINE_Ta oli kirjandusr\xc3\xbchmituse Wellesto liige ja \xc3\xbcks selle asutajaid.\n_START_SECTION_\nIsiklikku\n_START_PARAGRAPH_\nTema vanemad olid Antti Remsujev (1917\xe2\x80\x931972; karjalane, vedurijuht) ja Lilli Remsujev (1914\xe2\x80\x932004; eestlane, Tartu \xc3\x9clikooli Botaanikaaia aednik).'